cyanic-selkie/wikianc huggingface dataset:
Paragvæska karlalandsliðið í knattspyrnu
Í biðstöðu
Á sama tíma var þó gullaldarkynslóð að vaxa upp í paragvæska boltanum. Ungmennalið Paragvæ komst í úrslitakeppni ÓL í Barcelona 1992. Það komst liðið í fjórðungsúrslit en tapaði þar í fjórðungsúrslitum gegn Gana. Leikmenn úr Ólympíuliðinu áttu eftir að mynda hryggjarstykkið í öflugu paragvæsku landsliði næstu árin.
Gullöldin rennur upp
Paragvæ og Búlgaría gerðu markalaust jafntefli í bragðdaufum upphafsleik og sömu úrslit urðu í næsta leik gegn Spáni. Úrslitin þýddu að Nígeríumenn máttu tapa fyrir Paragvæ í lokaleik sínum og enda samt í toppsæti riðilsins. Afríkumennirnir hvíldu ýmsa lykilmenn og Paragvæ fór með sigur af hólmi, 3:1 og var komið áfram í útsláttarkeppnina. Þar tók við erfitt verkefni gegn heimamönnum og heimsmeistaraefnum Frakka. Paragvæ pakkaði í vörn og freistaði þess að knýja leikinn í vítaspyrnukeppni en skömmu fyrir lok framlengingar skoraði Laurent Blanc svokallað gullmark sem réð úrslitum.
Eftir frammistöðuna í Frakklandi voru Paragvæar bjartsýnir fyrir Copa America 1999, þá fyrstu þar sem landið gengndi hlutverki gestgjafa. Paragvæ fór taplaust í gegnum riðlakeppnina en mætti Úrúgvæ í fjórðungsúrslitum. Gestirnir jöfnuðu í lok venjulegs leiktíma og unnu að lokum sigur í vítakeppni svo draumurinn um sigur á heimavelli fór fyrir lítið.
Fyrir HM 2002 hafði Paragvæ aldrei tekist að komast í tvær úrslitakeppnir í röð. Það breyttist að þessu sinni og Paragvæ komst áfram þrátt fyrir að hljóta aðeins eitt stig úr þremur síðustu leikjum sínum. Meðan á undankeppninni stóð náði liðið sínu hæsta sæti á styrkleikalista FIFA fyrr og síðar, áttunda sætinu í mars 2001.
Fyrsti leikurinn í Suður-Kóreu olli vonbrigðum þar sem Suður-Afríkumenn náðu jöfnunarmarki í uppbótartíma. Eftir 3:1 tap gegn Spánverjum í næsta leik virtist staðan orðin býsna svört og ljóst að allt þyrfti að ganga upp í lokaumferðinni til að Paragvæ kæmist áfram á kostnað Suður-Afríku. Að lokum fór þó svo að suður-afríska liðið tapaði fyrir Spáni. Paragvæ lenti 0:1 undir á móti Slóveníu en skoraði þrjú mörk á tuttugu mínútna kafla og komst áfram á kostnað Afríkumannanna með sama markamun en einu marki meira skorað.
Ævintýri paragvæska liðsins virtist ætla að halda áftam í 16-liða úrslitunum þar sem það átti í fullu tré við Þjóðverja en tveimur mínútum fyrir leikslok skoraði Oliver Neuville sigurmarkið og Þjóðverjarnir fóru alla leið í úrslit.
Fremsta röð og fjórðungsúrslit
Paragvæ skaut Brasilíu aftur fyrir sig í riðlakeppni Copa America 2004 en féll annað skiptið í röð úr keppni á móti Úrúgvæ í næstu umferð. Liðið nældi sér í farseðil á HM 2006 í Þýskalandi en mætti þó ekki eins sterkt til leiks og í tvö fyrri skiptin. Sjálfsmark í byrjun leiks kostaði Paragvæ 1:0 tap gegn Englendingum í upphafsleik riðilsins og draumurinn slokknaði endanlega þegar Freddie Ljungberg tryggði Svíum 1:0 sigur með marki í blálokin í næstu viðureign. Sigur á Trinídad og Tóbagó í lokaleiknum var lítil sárabót.
Suður-Ameríkukeppnin 2007 sem fram fór í Venesúela byrjaði ágætlega þar sem Paragvæ skellti Kólumbíu 5:0 í riðlakeppninni, en í útsláttarkeppninni fór allt í skrúfuna og liðið tapaði fyrir Mexíkó, 6:0 sem eru einhver verstu úrslit Paragvæ í seinni tíð.
Leikur Paragvæ og Japans einkenndist sömuleiðis af mikilli varfærni. Eftir 0:0 jafntefli þurfti að grípa til vítaspyrnukeppni þar sem Paragvæ skoraði úr öllum sínum spyrnum og komst áfram í næstu umferð. Spánn og Paragvæ mættust í fjórðungsúrslitunum. Paragvæ misnotaði vítaspyrnu í leiknum og Spánn sömuleiðis, þrátt fyrir að hún væri tvítekin. Undir lokin skoraði David Villa eina mark leiksins, Spánn komst áfram og hampaði að lokum heimsmeistaratitlinum.
Ári eftir HM-ævintýrið í Suður-Afríku fór Paragvæ nærri því að vinna það einstaka afrek að verða Álfumeistari án þess að vinna leik. Liðið skreið upp úr riðlakeppninni á Copa America 2011 eftir að hafa gert þrjú jafntefli. Í fjórðungsúrslitum gerði liðið markalaust jafntefli við Brasilíu og vann svo vítakeppnina 2:0. Sömu örlög biðu Venesúela eftir markalaust jafntefli og tap í vítakeppni en að lokum reyndust Úrúgvæmenn ofjarlar Paragvæ í úrslitaleiknum í Argentínu.
Hallar undan fæti
Eftir að hafa komist í fjórar úrslitakeppnir HM í röð var Paragvæ kippt rækilega niður á jörðina í undankeppni HM 2014 þar sem liðið endaði í neðsta sæti. Árið eftir komst Paragvæ í undanúrslitaleik Copa America eftir að hafa slegið Brasilíu úr leik í vítakeppni, til þess eins að fá 6:1 skell gegn Argentínu. Óvænt tap á heimavelli í lokaleiknum gegn botnliði Venesúela kostaði Paragvæ umspilssæti fyrir HM 2018 í Rússlandi. Liðið var fjarri því að komast á HM 2022 og liðinu tókst ekki að komast lengra en í fjórðungsúrslit á Copa America á árunum 2016 til 2021.
Flírur
Flírur (fræðiheiti: Lecidella) eru ættkvísl fléttna af törguætt. Talið er að milli 50-60 tegundir flíra lifa á Íslandi. Flírur hafa ekki disklaga askhirslur með greinilegri þalrönd eins og aðrar ættkvíslir törguættar.
Tegundir á Íslandi
Listinn er byggður á skrá yfir fléttur á Íslandi frá árinu 2009 nema annað sé tekið fram. Íslensk heiti eru frá Herði Kristinssyni. Nokkrar breytingar hafa verið á flokkun sumra tegunda og því er líklegt að listinn sé ekki tæmandi.
Gagnfræðaskólinn við Vonarstræti
Gagnfræðaskólinn við Vonarstræti var gagnfræðaskóli í Reykjavík. Þar voru um tíma fjölmennar landsprófdeildir.
Þegar skólahverfum Reykjavíkur var breytt árið 1969 voru skólarnir í miðbænum: Gagnfræðaskólinn við Vonarstræti og Miðbæjarskólinn lagðir niður.
Grímuskríkja
thumb|Kvenfugl. Grímuskríkja (Geothlypis trichas) er spörfugl sem er útbreiddur í Norður-Ameríku og Mið-Ameríku. Hann á varpstöðvar lengst í norður-Kanada. Baksíða fuglsins er ólífugræn, bringa gul og magi hvítur. Karlfuglar hafa svart andlit. Lengd grímuskríkju er 11-13 sentimetrar og er þyngd hennar aðeins 8-9 grömm.
Mikael
Mikael getur átt við:
Grímuskríkja
Fuglinn er flækingur á Íslandi og fannst hér fyrst 1997 á Reykjanesskaga.
Sæmúrgróungur
Sæmúrgróungur (fræðiheiti: Pleospora triglochinis) er tegund asksvepps af múrgróungsætt (Pleosporacaeae). Hann finnst á Íslandi þar sem hann vex á strandasauðlauk á Austurlandi.
Salka Valka
Salka Valka er skáldsaga eftir Halldór Laxness. Fyrri hlutinn, sem nefndist Þú vínviður hreini, kom út árið 1931, og seinni, Fuglinn í fjörunni, árið eftir, 1932. Bókin hefur eftir það komið út undir heitinu Salka Valka. Bækurnar segja uppvaxtarsögu Salvarar Valgerðar Jónsdóttur, sem er kölluð Salka Valka af móður sinni, Sigurlínu.
Þú vínviður hreini
Við upphaf fyrstu bókar koma þær mæðgur til Óseyrar við Axlarfjörð, lítils sjávarpláss þar sem kaupmaðurinn Jóhann Bogesen ræður ríkjum. Upphaflega ætluðu mæðgurnar lengra suður en komust ekki lengra vegna veikinda Sigurlínar og fátæktar. Fyrst þegar þær koma til Óseyrar hafa þær engan samastað, þeim er vísað á Hjálpræðishersins þar sem þær hitta fyrir Steinþór Steinsson. Steinþór er ræfilslegur drykkjumaður sem leiðir mæðgurnar til gamalla hjóna, Eyjólfs sem er blindur og Steinunnar konu hans. Á bæ þeirra, Mararbúð, fá þær að vera. Í kjölfarið barnar Steinþór Sigurlínu sem eignast veiklulegan son en Steinþór yfirgefur þær mæðgurnar og heldur burt á báti.
Bombus norvegicus
Bombus norvegicus er tegund af humlum, útbreidd um Evrasíu. Hún sníkir á rauðhumlu (B. hypnorum). Hún er svört með breiðan gulan kraga á hálsi og hvíta rönd eða rendur aftarlega.
Myndir
<Gallery> Bombus norvegicus lectotype.jpg Bombus norvegicus hann.jpg Bombus norvegicus01.jpg </Gallery>
Vefjagigt
Vefjagigt er sjúkdómur sem kemur fram í fjölmörgum líffærakerfum. Sem langvinnir og útbreiddir verkir í stoðkerfi, stirðleiki, ofboðsleg þreyta og svefntruflanir. Einnig einkenni eins og ristilstruflanir, of næm þvagblaðra, fótapirringur, dofi í útlimum, bjúgur, úthaldsleysi, minnisleysi og einbeitingarskortur en einkennin eru mjög mismunandi milli einstaklinga.
Rannsóknir hafa leitt í ljós að truflun er í starfssemi margra líffærakerfa hjá fólki með vefjagigt. Til að mynda í tauga-hormóna kerfi, ósjálfráða taugakerfinu og truflun er á framleiðslu ýmissa hormóna. Svefntruflanir eru eitt af helstu einkennum vefjagigtar og talið að þær gætu verið orsök fyrir mörgum öðrum einkennum eins og þreytu og stoðkerfisverkjum.
Cupressus gigantea
Cupressus gigantea er barrtré í Cupressaceae (Grátviðarætt), frá Kína (sv-Tíbet og Yunnan).
Sigurður Pálsson (sóknarprestur)
Séra Sigurður Pálsson (8. júlí 1901 – 13. júlí 1987) var fyrsti sóknarprestur í nýrri Selfosskirkju árið 1956. Hann var einnig vígslubiskup í Skálholtsbiskupsdæmi 1966 – 1983.
Sigurður fæddist í Haukatungu í Hnappadal, í Kolbeinsstaðahreppi.
Sigurður andaðist á Selfossi.
Takeshi Koshida
Takeshi Koshida (fæddur 19. október 1960) er japanskur fyrrverandi knattspyrnumaður. Hann spilaði 19 leiki með landsliðinu.
Köfnunarefni
Köfnunarefni eða nitur er frumefni með skammstöfunina N og er sjöunda frumefni lotukerfisins. Efnið er litar-, lyktar- og bragðlaus málmleysingi og er algengasta frumefnið í andrúmslofti Jarðar, sem er að u.þ.b. 78% úr köfnunarefni.
Kjartan Ólafsson (Laxdælu)
Kjartan Ólafsson var íslenskur kappi á söguöld. Hann var af ætt Laxdæla og er persóna í Laxdælu. Kjartan var sonur Þorgerðar Egilsdóttur, dóttur Egils Skallagrímssonar, og Ólafs pá. Kjartan var „allra manna vænstur þeirra er fæðst hafa á Íslandi“ eins og segir í Laxdælu.
Þegar Kjartan var í æsku urðu ýfingar á milli hálfbræðranna Ólafs pá, föður Kjartans, og Þorleiks Höskuldssonar, en þegar þeir sættust bauðst Ólafur til að taka Bolla son Þorleiks í fóstur og ólust þeir Kjartan upp saman. Fóstbræðurnir Kjartan og Bolli fóru oft í Sælingsdalslaug og þar kom Guðrún Ósvífursdóttir oft til þeirra og fór mjög vel á með þeim Kjartani. En Kjartan hafði hug á að fara til Noregs og varð úr að hann keypti helming í skipi sem Kálfur Ásgeirsson átti og fóru þeir Bolli fóru út. Þeir ætluðu að vera í þrjá vetur en Guðrún var ekki sátt við það og skildu þau ósátt.
Í Niðarósi í Noregi kynntust þeir Ólafi konungi Tryggvasyni eftir að þeir Kjartan höfðu keppst um að kaffæra hvor annan í ánni Nið. Þeir létu skírast eftir nokkurt þóf og vildi konungur að þeir færu heim og boðuðu Íslendingum kristni. En þegar þrír vetur voru liðnir og Bolli bjóst til heimfarar vildi konungur ekki láta Kjartan lausan og hélt honum og þremur öðrum Íslendingum í gíslingu. Hann bað þó Bolla að skila kveðju til frænda og vina á Íslandi og átti þar við Guðrúnu. Bolli gerði það þó ekki, heldur lét hann í það skína að Kjartan hefði lagt hug á Ingibjörgu konungssystur, sem þótti kvenna fegurst, og óvíst að hann kæmi aftur á næstunni. Síðan bað hann sjálfur Guðrúnar og þau giftust. Guðrún hafði þó áður sagt að hún mundi engum manni giftast meðan Kjartan væri á lífi en lét þó tilleiðast fyrir fortölur ættingja.
Sumarið eftir kom Kjartan heim og sá honum enginn bregða við þegar hann komst að því að Guðrún og Bolli væru gift. Nokkru síðar kvæntist hann sjálfur Hrefnu, systur Kálfs Ásgeirssonar vinar síns. Brátt urðu erjur á milli Kjartans annars vegar og Bolla og Guðrúnar hins vegar. Meðal annars fór Kjartan með flokk manna að Laugum í Sælingsdal, þar sem Bolli og Guðrún bjuggu, umkringdi bæinn og hleypti engum út í þrjá daga, svo að fólk komst ekki til útikamars en þurfti að gera sín stykki inni og þótti það hin mesta skömm.
Nokkru síðar frétti Guðrún að Kjartan væri á ferð í grenndinni og væri fáliðaður. Hún sagði bræðrum sínum og Bolla að fara að honum. Þeir vildu það ekki en hún ögraði þeim þá, kallaði bræður sína bændadætur og hótaði að skilja við Bolla. Þeir fóru þá. en þegar þeir fundu Kjartan sat Bolli hjá og börðust Ósvífurssynir lengi einir við hann. Þá spurði Kjartan Bolla af hverju hann hefði farið að heiman ef hann ætlaði að sitja hjá og Ósvífurssynir eggjuðu hann. Á endanum stóðst Bolli ekki eggjanirnar, spratt á fætur og vó Kjartan fóstbróður sinn með sverðinu Fótbít.
Búsvæðavernd
Búsvæðavernd er aðferð í landstjórnun sem miðar að því að vernda og endurheimta búsvæði villtra jurta og dýra, sérstaklega tegunda sem eru háð verndun, til að minnka hættu á útdauða, skiptingu búsvæða eða minnkun útbreiðslu. Búsvæðavernd miðar þannig að því að viðhalda líffræðilegum fjölbreytileika svæðis.
Ghislaine Maxwell
Ghislaine Noelle Marion Maxwell (f. 25. desember 1961) er bresk yfirstéttarkona sem er þekkt fyrir tengsl sín við fjárfestinn og kynferðisafbrotamannin Jeffrey Epstein. Hún vann fyrir föður sinn, athafnamanninn Robert Maxwell, til dauða hans árið 1991 en flutti síðan til Bandaríkjanna og varð náin vinkona Epsteins. Maxwell stofnaði góðgerðasamtök til verndar hafsins, TerraMar-verk­efnið, árið 2012. Samtökin hættu starfsemi 12. júlí 2019, viku eftir að ákærur ríkissaksóknara í New York gegn Epstein fyrir kynlífsmansal voru gerðar opinberar.
Æviágrip
Ghislaine Maxwell er dóttir breska fjölmiðlakóngsins og stjórnmálamannsins Roberts Maxwell, sem lést árið 1991. Hún er fædd í Frakklandi en ólst upp í Englandi. Áður en Robert Maxwell lést hafði hann stolið um 450 milljónum sterlingspunda úr eftirlaunasjóðum fyrirtækja sinna til að reyna að bjarga þeim frá gjaldþroti. Ghislaine var áberandi í fjölmiðlum eftir dauða föður síns. Þegar hún var þrjátíu ára bjó hún í New York í íbúð nærri Central Park og vann hjá fasteignafyrirtæki við Madison Avenue. Hún átti í vinfengi við mektarfólk á borð við Ivönu Trump og Adnan Khashoggi og rak um skeið eigið fyrirtæki sem sá fjölskyldufyrirtækjum Maxwell-ættarinnar fyrir starfsmannagjöfum.
Maxwell kynntist fjárfestinum Jeffrey Epstein á árum sínum í New York. Þau voru par á tímabili en voru áfram nánir vinir eftir að þau hættu saman. Í viðtali við Vanity Fair árið 2003 kallaði Maxwell Epstein besta vin sinn. Undir lok tíunda áratugarins sá Maxwell um öll persónuleg mál Epsteins og efldi tengslanet sitt með því að sækja ýmsa samkvæmisviðburði á Manhattan.
Maxwell virðist hafa fjarlægst Epstein eftir aldamótin. Hún flutti til Flórída og hóf sambúð með öðrum manni en byrjaði aftur að vinna fyrir Epstein árið 2004 og vann fyrir hann að minnsta kosti til 2006.
Á næstu árum var Maxwell áhugasöm um umhverfisvernd og sér í lagi um verndun hafsins. Hún stofnaði TerraMar-verk­efnið til að berjast fyrir málaflokknum árið 2012 og kom tvisvar til Reykjavíkur, árin 2013 og 2014, til að flytja erindi á ráðstefnu Hringborðs Norðurslóða (e. Arctic Circle) í Hörpu um úrgang og ofveiði í hafinu.
Í september árið 2009 var Maxwell stefnt fyrir dóm í tengslum við rannsókn á kynferðisafbroti Epsteins gegn ungri stúlku. Sex árum síðar sakaði önnur kona, Virg­inia Giuf­fre, Epstein um kynferðisbrot gegn sér og benti á Maxwell sem vitorðsmann hans og þátttakanda í ofbeldinu. Sagði hún Maxwell hafa fengið sig til að gerast einkanuddari Epsteins þegar hún var fimmtán ára og hafa gert sig að kynlífsþræl Epsteins og vinar þeirra, Andrésar Bretaprins. Maxwell hafnaði ásökunum Giuffre en var í kjölfarið kærð fyrir meiðyrði. Að endingu samdi Maxwell um sátt í málinu utan dómstóla.
Í júlí árið 2019 var Jeffrey Epstein handtekinn og ákærður fyrir mansal eftir að fyrri samningur hans við ákæruvaldið var endurskoðaður. Maxwell var á þessum tíma stödd í Bretlandi en lét sig hverfa þegar gamlar ásakanir um að hún hefði útvegað Epstein ungar stúlkur til að níðast á urðu umtalaðar. Epstein lést í fangelsi í ágúst 2019 en Maxwell fannst ekki fyrr en 2. júlí 2020 þegar bandaríska alríkislögreglan kom að henni í húsi í Bradford í New Hampshire. Maxwell var í kjölfarið ákærð fyrir að aðstoða Epstein að misnota ólögráða stúlkur. Í lok mars 2021 var hún jafnframt ákærð fyrir mansal.
Réttarhöld gegn Maxwell hófust í nóvember 2021. Saksóknarar hafa sakað Maxwell um að vingast við ungar stúlkur í verslunarferðum um Manhattan og hafa kynnt þær fyrir Epstein, sem misnotaði þær og greiddi þeim síðan peninga. Lögmenn stjórnvalda hafa jafnframt sakað Maxwell um að taka stundum þátt í athæfinu á heim­ili sínu í London og á heim­il­um Ep­steins á Man­hatt­an, Palm Beach og í Nýju-Mexí­kó. Í vitnisburði sínum í málinu kallaði fyrrum einkaflugmaður Epsteins Maxwell „hægri hönd“ Epsteins.
Þann 29. desember 2021 var Maxwell sakfelld fyrir alla ákæruliði nema einn. Hún var fundin sek um að hafa lagt á ráð með Ep­stein um að tæla ólögráða stúlkur í kyn­lífsman­sal, flytja þær á milli landa og brjóta á þeim kyn­ferðis­lega. Hún var hins vegar sýknuð af ákærulið um kynlífsmansal á einni stúlku undir lögaldri.
How I Met Your Mother (1. þáttaröð)
thumb|DVD-hulstur fyrstu þáttaraðarinnar Fyrsta þáttaröðin af bandaríska gamanþættinum How I Met Your Mother hóf sýningar þann 19. september 2005 og kláraðist þann 15. maí 2006. Þættirnir voru 22 og er hver þeirra um 22 mín. að lengd.
Útdráttur
Árið 2030 sest Ted Mosby (Bob Saget talar fyrir hann) niður með dóttur sinni og syni til að segja þeim söguna af því hvernig hann kynntist móður þeirra.
Sagan byrjar árið 2005 þegar Ted (Josh Radnor) er einhleypur, 27 ára arkitekt sem býr með tveimur bestu vinum sínum úr háskóla; Marshall Eriksen (Jason Segel), laganema, og Lily Aldrin (Alyson Hannigan), leikskólakennara, sem hafa verið saman í næstum níu ár þegar Marshall biður hana að giftast sér. Trúlofun þeirra veldur því að Ted fer að hugsa um hjónaband og að finna sálufélagann en sjálfskipuðum besta vini hans, Barney Stinson (Neil Patrick Harris), lýst ekkert á það, en Ted hitti Barney á baðherberginu eftir drykkjukvöld. Barney er þekktur kvennamaður og er starf hans óþekkt.
Ted byrjar leitin að sálufélaganum og hittir unga og metnaðarfulla fréttakonu, Robin Scherbatsky (Cobie Smulders), en hann verður fljótlega ástfanginn af henni. Robin, vil hins vegar ekki æða inn í samband og þau ákveða að vera vinir. Framtíðar-Ted segir að Robin sé ekki móðir barna hans og talar um hana sem "Robin frænku".
Ted byrjar með bakara, Victoriu, sem hann hittir í brúðkaupi sem verður til þess að Robin verður afbrýðissöm og áttar sig á að hún ber tilfinningar til Teds. Victoria flytur til Þýskalands til að á skólastyrk og ákveða þau að reyna að halda sambandinu gangandi. Þegar Ted kemst að því að Robin ber tilfinningar til hans segir hann henni að hann sé hættur með Victoriu, þrátt fyrir að hann sé það ekki. Þau sofa næstum því saman, en Victoria hringir óvart í Robin. Ted og Victoria hætta saman og Robin verður reið út í Ted en þau sættast að lokum og ákveða að fara á stefnumót.
Á meðan fer Lily að hugsa um hvort hún sé að missa af einhverjum tækifærum vegna sambands hennar og Marshalls og ákveður að fara á skólastyrk til San Francisco í listaskóla og hættir með Marshall í leiðinni. Þáttaröðin endar á því að Ted kemur heim í íbúðina, morguninn eftir að hafa eytt nótinni með Robin í fyrsta skipti, og finnur Marshall sitjandi úti í rigningunn með trúlofunarhringinn í höndunum.
Gabríel
Gabríel getur átt við:
Frygðarauki
thumb|250px|[[Ginseng er talið frygðarauki]] Frygðarauki eru hlutir sem er talið að auki kynlífslöngun. Í gegnum tíðina hafa mörg matvæli, drykkir og atferli verið talin frygðaraukar. Á hinn bóginn eru engin vísindaleg sönnunargögn um að ákveðið mataræði auki löngun eftir kynlífi eða gæði kynlífs. Vísindalega séð eru frygðaraukar taldir gervilyf. Samt sem áður halda margir að frygðaraukar geti haft jákvæð áhrif á kynlífið.
Dæmi um matvæli og jurtir sem eru talin fryðgaraukar eru ostrur, ambur, Epimedium grandiflorum (e. horny goat weed) og ginseng. Auk þess eru nokkuð efni og lyf, bæði lögleg og ólögleg, notuð sem frygðaraukar, eins og alkýlnítrít, amfetamín og jafnvel kókaín.
Hjálmar
Hjálmar gæti átt við:
Félag leikmynda- og búningahöfunda
Félag leikmynda- og búningahöfunda er íslenskt félag sem var stofnað 18. maí 1994 í því skyni að vernda höfundaréttarhagsmuni leikmynda- og búningahöfunda í atvinnuleikhúsum, kvikmyndum og sjónvarpi og til að efla kynningu á verkum leikmynda- og búningahöfunda. Félagið er opið öllum sem eiga höfundarverk á vettvangi leikmynda- og búningahönnunar í leikhúsi, sjónvarpi og kvikmyndum.
Hlutverk félagsins er að standa vörð um hagsmuni félagsmanna sinna og hefur frá stofnun átt aðild að Myndstefi. Það á einnig fulltrúa í stjórn Bandalags íslenskra listamanna. Félagið var frumkvöðull að stofnun Leikminjasafns Íslands á vordögum 2003.
Konungsríkið Wessex
Wessex (fornenska Ƿestseaxna rīċe) var engilsaxneskt konungsríki í suðurhluta Stóra-Bretlands, frá 519 til 927 þegar England var stofnað af Æthelstan.
Silfur Egils
Silfur Egils eða Silfrið er pólitískur íslenskur umræðuþáttur þar sem Egill Helgason hefur verið þáttarstjórnandi frá upphafi. Þátturinn hófst árið 2000. Hann vann verðlaun sem sjónvarpsþáttur ársins á Edduverðlaununum árið 2000.
Þátturinn hætti árið 2013 en hélt áfram árið 2017 undir nafninu Silfrið þar sem Egill skipti umsjón með Fanneyju Birnu Jónsdóttur.
Jordan Pickford
thumb|upright|Pickford í leik með [[Enska karlalandsliðið í knattspyrnu|Enska landsliðinu á HM 2018]] Jordan Lee Pickford  (fæddur  7. mars 1994 í Washington, Tyne and Wear) er enskur knattspyrnumaður sem spilar með Everton og enska landsliðinu.
Zé Sérgio
Zé Sérgio (fæddur 8. mars 1957) er brasilískur knattspyrnumaður. Hann spilaði 25 leiki og skoraði 5 mörk með landsliðinu.
Rafael
Rafael getur átt við:
29. maí
29. maí er 149. dagur ársins (150. á hlaupári) samkvæmt gregoríska tímatalinu. 216 dagar eru eftir af árinu.
Jason Segel
Jason Jordan Segel (fæddur 18. janúar 1980) er bandarískur leikari, handritshöfundur og tónlistarmaður, sem er þekktur fyrir vinnu sína með framleiðandanum Judd Apatow í stuttu sjónvarpsþáttaröðinni Freaks and Geeks and Undecleared, kvikmyndirnar Forgetting Sarah Marshall, Knocked Up, I Love You Man, og Bad Teacher en einnig fyrir hlutverk sitt sem Marshall Eriksen í How I Met Your Mother.
Æska
Segel fæddist í Los Angeles í Kaliforníu og ólst upp í Pacific Palisades í Kaliforníu. Segel gekk í Episcopal Church-affliated skólann, þrátt fyrir að vera gyðingur. Hann kláraði miðskólann og menntaskólann í Harvard-Westlake skólanum þar sem hæð hans (193 cm) hjálpaði honum í körfuboltanum. Hann vonaðist til þess að geta orðið leikari eftir skóladaga sína og lék í bæjarleikhúsinu í uppfærslu af Palisades Playhouse.
1811
thumb|right|Skopmynd af Georg krónprinsi, síðar [[Georg 4. Bretakonungi.]] Árið 1811 (MDCCCXI í rómverskum tölum)
Jason Segel
Ferill
Hann er þekktur fyrir hlutverk sitt sem „Freak“ Nick Andopolis í skammlífum drama-gaman þætti á NBC, Freaks and Geeks, um hóp af menntaskólakrökkum í úthverfi Detroit um 1980. Hann samdi sjálfur lag fyrir persónuna sína, Nick, til þess að syngja fyrir aðalkvenpersónuna, Linsay (Linda Cardellini), í þættinum. Hún og Segel voru saman í nokkur ár eftir að þátturinn hætti. Það var sagt að hún hafi hætt með honum vegna þess að hann þyngdist um 10 kíló en það kom seinna í ljós að yfirlýsingin var útúrsnúningur úr brandara.
1811
Á Íslandi
Fædd
Jason Segel
Ferill
Segel hafði fast gestahlutverk í CSI: Crime Scene Investigation sem Neil Jansen og í Undeclared sem Eric. Hann leikur núna Marshall Eriksen í gamanþættinum How I Met Your Mother sem fór af stað 19. september 2005. Hann hefur leikið í myndum eins og til dæmis Slackers, SLC Punk!, The Good Humor Man og Dead Man on Campus. Árið 2007 lék hann í Knocked Up sem var leikstýrt af framleiðanda Freaks and Geeks, Judd Apatow. Segel lék aðalhlutverkið í Forgetting Sarah Marshall árið 2008, mynd sem hann skrifaði og Apatow framleiddi með Shaunu Robertson, fyrir Universal. Nýjasta myndin hans er I Love You Man og kom hún út 20. mars 2009.
1811
Á Íslandi
Dáin
Erlendis
Fædd
Dáin
Galíon
thumb|right|Spænskur galíasi frá [[16. öldin|16. öld. ]] Galíon eða galleón var stórt seglskip sem þróaðist út frá karavellunni og karkaranum á 16. öld. Þessi gerð var bæði hærri og lengri en karkari og með mörg þilför. Skipið var með háan og íburðarmikinn afturkastala en engan framkastala. Þess í stað kom trjóna undir bugspjótinu að framan. Galíon voru þannig hraðskreiðari en karkarar og gátu borið langtum fleiri fallbyssur sem gerði þeim auðveldara að verjast sjóræningjum.
Galíon voru yfirleitt þrí- eða fjórmastra, með fremstu möstrin rásigld en þríhyrnt latínsegl á messansiglunni, líkt og karkarinn. Þau voru með algerlega flatan skut og stórt bugspjót sem bar jafnvel nokkur lítil rásegl. Galíon voru með sléttbyrðing, kjöl og afturstýri. Tvö byssuþilför voru yfirleitt á galíonum, en því neðra þurfti að loka ef mikil alda var.
Galíon voru yfirleitt smíðuð sem kaupskip af kaupmönnum sem gerðu með sér félag um smíðina. Skipin hentuðu vel til langtíma úthafsferða, líkt og þá tíðkuðust til hafna í Austur- og Vestur-Indíum. Auðvelt var að búa þau til hernaðar og kjarninn í flotanum ósigrandi voru galíon, en Bretar áttu þá fá þannig skip og treystu meira á minni fiskiskip og kaupskip (s.s. barkskip) sem búin voru fallbyssum. Skip sem tekin voru herfangi var yfirleitt breytt í herskip í eigu viðkomandi ríkis.
Galíon voru í notkun fram á 18. öld þegar klipparinn og önnur fullbúin skip tóku við.
Ebró-fljót
thumb|Vatnasvið Ebró. thumb|Ebró við [[Zaragoza.]] thumb|Ós Ebró. Ebró-fljót (katalónska: Ebre) er fljót á austur-Spáni. Ebró er næstlengsta fljót Íberíuskaga, 928 km, á eftir Tagus og á hún upptök sín í fjöllum Kantabríu. Fljótið liggur í gegnum ýmsa bæi og borgir, þar á meðal Logroño og Zaragoza og rennur til sjávar í Katalóníu. Við óshólmana er verndað votlendissvæði Parc Natural del Delta de l'Ebre (stofnað 1986). Ofarlega í ánni eru stíflur og uppistöðulón.
Sigurður Hákonarson
Sigurður Hákonarson  (norska: Sigurd Håkonsson) (um 895 – 962) var Hlaðajarl, þ.e. jarl yfir Þrændalögum og Hálogalandi, og því einn valdamesti maður Noregs á sinni tíð. Hann var sonur Hákonar Grjótgarðssonar.
Eftir því sem segir í Heimskringlu fór Þóra Morstrarstöng, frilla Haraldar hárfagra, með Sigurði á skipi og ætlaði til Haraldar, en hún var þá þunguð. Hún ól son á leiðinni og gaf Sigurður honum nafnið Hákon eftir föður sinum. Drengurinn var síðar sendur í fóstur til Aðalsteins Englandskonungs en sneri aftur þegar hann var um tvítugt, var tekinn til konungs og kallaður Hákon Aðalsteinsfóstri. Sigurður var einn helsti ráðgjafi hans og fylgdi honum vel að málum en setti sig þó á móti tilraunum Hákonar til að kristna Norðmenn, enda fór svo að Hákon varð að kasta trúnni til að halda völdum.
Hákon Aðalsteinsfóstri féll fyrir Gunnhildarsonum frændum sínum 960 eða 961. Sigurður var svo brenndur inni á Ögló í Stjóradal haustið 962, þegar Haraldur gráfeldur Noregskonungur, sonur Eiríks blóðöxar, reyndi að sameina Noreg á ný.
Kona Sigurðar var Bergljót, dóttir Þóris þegjandi jarls af Mæri og konu hans Álofar árbótar, sem sögð er hafa verið dóttir Haraldar hárfagra. Sonur þeirra var Hákon, sem tók við jarldæminu eftir föður sinn.
Kormákur Ögmundarson var hirðskáld Sigurðar jarls, og eru brot úr Sigurðardrápu eftir hann varðveitt í Skáldskaparmálum Snorra-Eddu og Heimskringlu.
Lauftré
thumbnail|Eikarskógur í Danmörku að vetri thumbnail|Laufskógur í Hildesheim, Þýskalandi thumbnail|Haustlitir
Lauftré eru tré af fylkingu dulfrævinga (Angiospermae) sem hylja þau fræ sín aldini. Sum þeirra eru sumargræn sem þýðir að lauf þeirra haldast að sumri til en falla að hausti. Á haustin draga sumargræn lauftré nitur og kolefni úr laufþekjunni niður í rætur áður en laufin falla af. Af þeim sökum litast laufin haustlitum. Efnin sem dregin eru í ræturnar nýtast í vöxt næsta ár. Laufskógar eru einkennandi fyrir laufskógabeltið sem tekur við sunnan barrskógabeltisins. Í laufskógabeltinu eru mildir, stuttir vetur og hlý sumur.
Lýsing
Lauftré hafa flöt og misbreið lauf. Lauftré vaxa bæði á hæðina og breiddina þótt mikill munur sé á því frá einni tegund til annarrar. Króna lauftrjáa er gjarnan kúlulaga. Laufin eru breið til að þau geti sem best tekið við sólarljósinu. Flest lauftré blómstra á vorin en hjá mörgum þeirra eru blómin mjög lítil og lítt áberandi. Á sumum lauftrjám myndast þyrpingar smárra blóma sem kallast reklar.
Á Íslandi
Þrjár tegundir lauftrjáa hafa fundist villtar á Íslandi: ilmbjörk, ilmreynir og blæösp. Gulvíði og loðvíði mætti ef til vill telja með en þeir eru oftast smávaxnir runnar. Ótal aðrar tegundir hafa verið fluttar til landsins á 20. öld.
Listi lauftrjáa sem ræktuð hafa verið á Íslandi
(listinn er ekki tæmandi)
Black Swan
Black Swan er sálfræðilegur tryllir frá árinu 2010 sem Darren Aronofsky leikstýrði. Natalie Portman, Vincent Cassel og Mila Kunis fara með aðalhlutverkin. Myndin snýst um uppfærslu af „Swan Lake“ hjá virtu dansfélagi í New York-borg. Í sýningunni þarf ein ballerína að leika bæði hvíta og svarta svaninn. Listdansarinn Nina (leikin af Portman) er græskulaus alveg eins og hvíti svanurinn og Lily (leikin af Kunis) er nautnafull eins og svarti svanurinn. Þegar að þær tvær byrja að keppast um hlutverkið kemst Nina að því að hún á sér svarta hlið.
Framleiðsla myndarinnar hófst í New York-borg árið 2009 eftir að myndverið Fox Searchlight Pictures ákvað að framleiða hana. Ráðstöfunarfé myndarinnar átti upprunalega að vera á milli tíu og tólf milljóna bandaríkjadala en það var að lokum hækkað upp í $13 milljónir bandaríkjadala. Portman og Kunis þurftu báðar að æfa ballet í nokkra mánuði áður en að tökur hófust. Frumsýning myndarinnar átti sér stað á 67. Alþjóðlegu Kvikmyndahátíð Feneyja þann 1. september 2010. Myndin var svo upprunalega gefinn út í örfáum kvikmyndahúsum í Bandaríkjunum þann 3. desember 2010 en mikil aðsókn leiddi til þess að hún fór í kvikmyndahús út um all land þann 17. desember sama ár.
Gagnrýnendur gáfu myndinni almennt mjög góða dóma og var myndin tilnefnd til fjögurra Golden Globe verðlauna þar á meðal sem besta kvikmynd, besta leikkona í aðal- og aukahlutverki. Natalie Portman hlaut verðlaunin sem besta leikkona.
Stjórnarskrá Rússlands
thumb|right|250px|Stjórnarskrá forseta Rússlands Stjórnarskrá Rússlands (rússneska: Конституция России) eru æðstu lög Rússlands sem voru samþykkt af stjórnlagaþinginu 12. desember 1993. Stjórnarskrá Rússlands er nánast óbreytanleg en til þess að breyta henni þarf mikinn meirihluta á þingi og auk þess í mörgum tilfellum, þjóðaratkvæðagreiðslu. Henni hefur þó verið breytt nokkrum sinnum.
Síðast voru gerðar breytingar á stjórnarskránni með stórtækri endurskoðun sem staðfest var í þjóðaratkvæðagreiðslu þann 1. júlí árið 2020. Með breytingunum var hjónaband formlega skilgreint sem samband milli karls og konu og þannig loku skotið fyrir að hjónaband samkynhneigðra verði leyft í Rússlandi með almennum lögum. Jafnframt var embættistíð Vladímírs Pútín Rússlandsforseta núllstillt með breytingunum og möguleikinn því opnaður á að hann bjóði sig fram til endurkjörs í fimmta sinn. Með stjórnarskrárbreytingunum var einnig fært inn ákvæði sem felur í sér viðurkenningu á „forfeðrum sem létu [Rússum] eftir hugsjónir sínar og trú á guði“, bannað var að gera lítið úr framlagi Sovétríkjanna í seinni heimsstyrjöldinni og bannað að leggja til að Rússar láti nokkurn tímann af hendi landsvæði sem þeir ráða yfir (til að mynda umdeild landsvæði eins og Kúrileyjar og Krímskaga).
Pinus cembroides
Pinus cembroides er fura ættuð frá vesturhluta Norður-Ameríka. Hún vex á svæðum þar sem er lítil úrkoma og útbreiðsla hennar nær suður frá Arizona, Texas og Nýja-Mexíkó í Bandaríkjunum til Mexíkó. Hún vex yfirleitt í 1600 til 2400m hæð. Þetta er smávaxið tré, að 20 m hátt með stofnþvermál að 50 sm. Fræin eru stór og eru stór hluti fæðu krákunnar Aphelocoma wollweberi og íkornans Sciurus aberti. Þeim er einnig oft safnað til manneldis, og er algengasta furuhnetan í Mexíkó. Þetta er algeng fura með mikla útbreiðslu og International Union for Conservation of Nature hefur metið hana "least concern".
Útbreiðsla
Hún er frá vestasta hluta Texas, Bandaríkjunum (er þar aðeins í Chisos og Davis Mountains), suður um megnið af Mexíkó, þar sem hún er víða á Sierra Madre Oriental og Sierra Madre Occidental fjallgörðunum, og sjaldnar í austur Eje Volcánico Transversal svæðinu. Einnig er aðskilinn stofn í Sierra de la Laguna í suður Baja California Sur. Hún vex á svæðum með lítilli úrkomu, á milli 380 mm til 640 mm. Hún vex í takmarkaðri hæð, mest á milli 1600 m til 2400 m.
Tegundin (Pinus orizabensis) sem vex nokkuð sunnar í Veracruz var áður talin undirtegund hennar.
Lýsing
Pinus cembroides er lítið til meðalstóst tré, frá 8 m til 20m hátt, með að 50 sm stofnþvermál. Börkurinn er dökkbrúnn, þykkur og með djúpum sprungum neðst á stofni. Barrnálarnar eru ýmist 3 eða 4 saman í búnti, grannar, 3 til 6 sm langar, og föl gulgrænar, með loftaugun bæði á ytra og innra yfirborði nálanna.
Könglarnir eru hnattlaga, 3 til 4 sm langir og breiðir lokaðir, grænir í fyrstu, og og verða gulbrúnir við þroska eftir 18 til 20 mánuði, með fáar þykkar köngulskeljar, yfirleitt eru 5 til 12 frjóar (með fræ). Þegar könglarnir opnast við þroska verða þeir 4 til 5 sm breiðir, og haldast fræin á þeim eftir opnun.
Fræin eru 10 til 12 mm löng, með þykkri skel, bleikri fræhvítu, og vængstubb um 2 mm langan; þeim er dreift af fuglinum Aphelocoma wollweberi, sem tínir fræin úr opnum könglunum. Fuglinn geymir mörg fræjanna til að nota síðar, og eru þau stundum ekki nýtt og verða að nýjum trjám. Íkorninn Sciurus aberti kýs fremur fræ af henni en af gulfuru.
Saga
Pinus cembroides var nefnd af Zuccarini 1832. Margar furur í undirdeildinni Cembroides hafa verið taldar afbrigði eða undirtegundir hennar á mismunandi tímum, en rannsóknir síðustu 10 til 50 ára hafa sýnt að flestar þeirra eru sjálfstæðar tegundir. Sumir grasafræðingar telja P. johannis og P. orizabensis sem undirtegundir eða afbrigði hennar; fyrri heimilir um Pinus cembroides í suður Arizona og New Mexico eru í raun um P. johannis.
Pinus cembroides er lítið breytileg, er með sömu útlitseinkenni á mestöllu útbreiðslusvæðinu nema stofn á aðskildu svæði í Sierra de la Laguna í Baja California Sur; hann er yfirleitt talinn undirtegund, Pinus cembroides subsp. lagunae, en nokkrir grasafræðingar telja hann aðskilda tegund, P. lagunae. Hún aðskilur sig frá aðaltegundinni með lítið eitt lengra barri 4 til 7 sm og lengri og mjórri könglum, að 5,5 sm löngum.
Fræjunum er víða safnað til matar og sölu í Mexíkó, og eru megin furuhneturnar á svæðinu.
Luis Alberto Spinetta
thumb|right|Spinetta, 1969.
Textar Spinetta bera merki um áhrif margra höfunda, skálda og listamanna, svo sem Arthur Rimbaud, Vincent van Gogh, Carlos Castaneda og Antonin Artaud, en af þeim síðastnefnda dregur plata hans Artaud nafn sitt.
Þann 23. desember 2011 kom fram opinberlega að Spinetta hefði greinst með lungnakrabbamein. Hann dó 8. febrúar, 2012, á heimili sínu í Argentínu, 62 ára að aldri. Ösku hans var dreift um vötn Rio de la Plata, samkvæmt hans hinstu ósk.
Geitskófir
Geitskófir (fræðiheiti: Umbilicaria) eða naflaskófir eru ættkvísl fléttna af geitskófarætt. 14 tegundir geitskófa finnast á Íslandi.
Tegundir á Íslandi
Listinn er byggður á skrá yfir fléttur á Íslandi frá árinu 2009 nema annað sé tekið fram. Íslensk heiti eru frá Herði Kristinssyni.
Kalaharí-eyðimörkin
thumb|right|Samsett [[gervihnattamynd af Kalaharíeyðimörkinni. ]]
Kalaharí-eyðimörkin er í sunnanverðri Afríku og nær yfir um 500.000 km² svæði, að mestu á hásléttu þar sem meðalhæð yfir sjávarmáli er um 900 metrar. Hún þekur 70% Botsvana og stóra hluta Simbabve, Suður-Afríku og Namibíu. Ef þurrkasvæðin umhverfis hina eiginlegu eyðimörk eru talin með verður svæðið yfir 2,5 milljón ferkílómetrar og nær að auki yfir löndin Gabon, Lýðveldið Kongó, Angóla og Sambíu. Ólíkt Sahara er hún úr rauðum fremur en gulum sandi og fremur fíngerðum. Nafnið er dregið af orðinu Kgalagadi í setsvana, máli tsvana sem merkir „þorstinn mikli“.
Lífríki
Meðal dýra á svæðinu eru hýenur, ljón, jarðkettir, nokkrar tegundir af antílópum o.s.f. (þ.á m. steppuantilópa og Gemsbok-antílópa) og margar tegundir fugla og skriðdýra. Plöntulíf á svæðinu er fátæklegt, mestmegnis grös og akasíur.
Ragúel
Ragúel getur átt við:
Hálendi
Hálendi er í landafræði fjalllendi eða háslétta.
Saint Martin
Saint Martin er eyja í norðausturhluta Karíbahafseyja, rúmlega 300 kílómetrum austan við Púertó Ríkó. Eyjan, sem er 87 ferkílómetrar að stærð, skiptist í hlutföllunum 61/39 á milli Frakklands (sem ræður yfir 53 ferkílómetrum) og Hollands (sem ræður yfir 34 ferkílómetrum). . Bæði landsvæðin bera nafn eyjarinnar á viðkomandi tungumálum: Saint-Martin og Sint Maarten. Íbúar þessara tveggja landsvæði eru nokkurn veginn jafnmargir. Þessi skipting eyjarinnar er frá 1648.
1. janúar 2009 bjuggu 77.741 íbúar á eyjunni, þar af 40.917 á hollenska hluta hennar og 36.824 á franska hlutanum.
Sameiginlega eru svæðin þekkt sem "St-Martin / St Maarten". Stundum er SXM, kóði alþjóðasambands flugfélaga fyrir alþjóðaflugvöllinn Princess Juliana (aðal flugvöll eyjunnar), notaður til að vísa til eyjunnar.
Landafræði
Saint Martin er 87 ferkílómetrar að stærð, þar af eru 53 ferkílómetrar undir stjórn Frakklands og 34 ferkílómetrar undir stjórn Hollands. Þetta er einu landamæri þessara landa á jörðinni.
Krossneslaug
Það var ungmennafélagið „Leifur heppni" og hreppsnefndin á staðnum, sem stóðu að byggingu laugarinnar. Vatn í laugina fæst úr Krossneslaugum, sem er skammt frá, en svo hagar til, að skammt frá sjó er fagur hvammur, en í hann streymir sjóðheitt vatn frá fyrrnefndum Krossneslaugum, svo og kaldur bunulækur. Eru skilyrði þarna því hin ákjósanlegustu frá náttúrunnar hendi.
Saint Martin
Landafræði
Helstu borgir eru Philipsburg (á hollenska hlutanum) og Marigot (á franska hlutanum). Hollenski hluti eyjunnar er þéttbýlli. Fjölmennasta svæði eyjunnar er Lower Prince's Quarter, á hollenska hlutanum.
Stærsta fjall eyjunnar er Pic Paradis, 424 metra hátt fjall í miðju fjallgarðs á franska hluta eyjunnar. Báðir hlutar eyjunnar eru þó brattir með álíka háum fjöllum. Engar ár eru á eyjunni. Gönguleiðir liggja til skóglendisins sem er víða á tindum og hlíðum eyjunnar.
Tetsuya Totsuka
Tetsuya Totsuka (fæddur 24. apríl 1961) er japanskur fyrrverandi knattspyrnumaður. Hann spilaði 18 leiki og skoraði 3 mörk með landsliðinu.
Saint Martin
Landafræði
Eyjan er sunnan við Angvilla og Angvillasund skilur hana frá yfirráðasvæði Breta. Saint Martin er norðvestan við Saint Barthélemy og Saint-Barthélemy sundið skilur á milli þeirrar síðarnefndu og franska hluta Saint Martin.
Tavo Burat
Tavo Burat (fæddur Gustavo Buratti Zanchi í Stezzano 22. maí 1932, látinn í Biella 8. desember 2009) var ítalskur stjórnmálamaður og blaðamaður sem varði miklu af lífi sínu að verja einangraða tungumálið piedmontese. . Frá árinu 1964 var Burat ritari alþjóðlegra samtaka sem ver tungumál og menningu í útrýmingarhættu. Hann einblíndi sérstaklega á að verja piedmontesku og arpintösku.
Hann kenndi frönsku í gagnfræðaskóla 1968-1994 og stofnaði og var forstöðumaður dagblaðsins La Slòira.
Hann lést árið 2009.
Acer triflorum
Acer triflorum er lauffellandi trjátegund sem verður allt að 25 m hár, en er yfirleitt mun minni. Hann er ættaður frá norðaustur Kína og Kóreuskaga.
Lúðvík 2. af Bæjaralandi
Æviágrip
Lúðvík tók við bæversku krúnunni á nítjánda aldursári eftir dauða föður síns, Maximilians 2. konungs, árið 1864. Lúðvík settist að í höllinni Hohenschwangau og lét breyta svefnherbergjum hennar. Hann lét koma fyrir eftirlíkingu af klettabjargi og gervifossi við rúm sitt auk appelsínutrjáa og stjörnum prýddum gervinæturhimni fyrir ofan það.
Vinskapur tókst með Lúðvík og tónskáldinu Richard Wagner eftir að Lúðvík sótti óperuna Tristan og Isolde árið 1865 í München. Lúðvík gerðist velgjörðamaður Wagners og átti mikinn þátt í að byggja upp vinsældir hans og hefja hann upp á sess sem eitt af þjóðskáldum Þýskalands. Ráðherrum Lúðvíks og öðrum mektarmönnum Bæjaralands var ekki vel við vinskap þeirra þar sem þau óttuðust að hinn samkynhneigði Lúðvík væri ástfanginn af Wagner.
Valdaár
Tveimur árum eftir að Lúðvík settist á konungsstól barðist Bæjaraland með Austurríki og bað ósigur í stríði gegn Prússlandi. Í fransk-prússneska stríðinu árið 1870 börðust Bæjarar hins vegar með Prússum gegn Frakklandi. Lúðvík hafði lítil afskipti af þessum stríðum og kom hvergi nálægt vígvellinum. Eftir sigur Prússa gegn Frökkum skrifaði Lúðvík undir „keisarabréfið“ svokallaða og féllst á að Bæjaraland gerðist hluti af nýja þýska keisaraveldinu sem Prússar stofnuðu. Hugsanlegt er að Otto von Bismarck kanslari Prússlands hafi mútað Lúðvík til hlýðni með því að notfæra sér skuldir konungsins vegna hinna fjölmörgu byggingar- og listaverkefna sem hann stóð fyrir. Talið er að Lúðvík hafi hlotið um sex milljónir gyllina úr ríkishirslu Prússlands eftir sameiningu Þýskalands undir stjórn Prússa.
Bæjaraland hélt sjálfstæði innan nýja þýska ríkisins í vissum málum en Lúðvík dró sig í æ meiri mæli frá daglegu stjórnarlífi og einbeitti sér þeirra í stað að listaverkefnum og gerð nýrra bygginga. Hann lét byggja tvær mikilfenglegar hallir og Neuschwanstein-kastala. Með Neuschwanstein-kastala hugðist Lúðvík byggja sér nokkurs konar draumaríki í Ölpunum og átti höllin að minna sem mest á riddarakastala frá miðöldum í rómantískum anda.
Lúðvík eyddi öllu fé sínu (en ekki fé ríkisins) í þessi verkefni og virti ráð ráðherra sinna um að draga úr eyðsluseminni að vettugi. Að lokum gripu ráðherrarnir árið 1886 til þess ráðs að lýsa Lúðvík geðveikan vegna eyðslusemi hans og lokuðu hann inni í Berg-höll. Deilt er um hvort Lúðvík hafi í raun og veru verið geðveikur.
Dauði
Lúðvík lést á dularfullan máta þann 13. júní 1886 ásamt geðlækni sínum, dr. Bernhard von Gudden. Um kvöldið fóru mennirnir tveir í göngutúr frá Berg-höll meðfram bakka Starnberg-vatns. Lúðvík og Gudden sáust síðast á lífi klukkan hálfsjö en skiluðu sér ekki heim á tilsettum tíma. Klukkan hálfellefu fann þjónustulið hallarinnar konunginn og geðlækninn látna í fjöru vatnsins. Opinber skýring á dauða Lúðvíks var sú að hann hefði framið sjálfsmorð. Þessi skýring hefur oft verið dregin í efa, meðal annars vegna þess að ekkert vatn var í lungum konungsins og vegna þess Lúðvík hafði ekki gefið til kynna að hann væri í sjálfsmorðshugleiðingum. Auk þess voru ummerki þess að Gudden hefði verið veitt höfuðhögg og hann tekinn kverkataki. Kenningar fóru því fljótt á kreik um að Lúðvík hefði verið myrtur af óvinum sínum er hann reyndi að flýja frá Berg-höll.
Margar byggingarnar sem Lúðvík lét reisa eru í dag vinsælir ferðamannastaðir í Bæjaralandi. Í dag er Lúðvíks gjarnan minnst sem þjóðhetju Bæjaralands þótt hann hafi helst verið talinn ónytjungur á meðan hann lifði.
Nick Pope
thumb|upright|Pope í leik með [[York City F.C.|York City árið 2014]] Nicholas David Pope   (fæddur  19. apríl 1992 í Soham) er enskur knattspyrnumaður af  með Newcastle  United og enska landsliðinu.
Frá 2016-2022 spilaði Pope með Burnley FC.
Kynfruma
Kynfruma er fruma (þ.e. sæðisfruma eða eggfruma), gró eða frjókorn sem notast við rýriskiptingu. Við frjóvgun blandast sæðis- og eggfrumur saman til að mynda okfrumu. Okfruman skiptist þá upp með jafnskiptingu. Sumar tegundir sem kynæxlast framleiða kynfrumur af ólíkum stærðum — í mönnum eru eggfruman um 100.000 sinnum stærri en sæiðsfruman). Aðrir tegundir framleiða kynfrumur af sömu stærð og lögun. Ein kynfruma ber helming erfðaupplýsinga um einstakling.
Í mönnum hefur kynfruman áhrif á kyni okfrumunnar. Eggfruman getur aðeins borið X-litning (af X- og Y-litningunum) en sæðisfruman getur borið annaðhvort X eða Y, þannig það er sæðisfruman sem ræður kyni okfrumunnar. Ef okfruman hefur tvo X-litninga þróast hún í kvenmann, en ef hún hefur einn X- og einn Y-litning þróast hún í karlmann. Aftur á móti í fuglum er það eggfruman sem ræður kyni okfrumunnar.
Daníel
Daníel getur átt við:
Undirfell
thumb|Undirfellskirkja Undirfell er eyðibýli, kirkjustaður og áður prestssetur í Vatnsdal í Austur-Húnavatnssýslu og stendur undir samnefndu felli. Eldri mynd nafnsins er Undornfell en undorn var eyktarmark til forna og þýddi klukkan þrjú síðdegis, eða sama og nón.
Núverandi kirkja á Undirfelli er steinsteypt, reist árið 1915 í stað timburkirkju sem brann á annan dag jóla 1913. Rögnvaldur Ólafsson húsameistari teiknaði kirkjuna, sem er óvenjuleg að því leyti að turninn er á öðru framhorni hennar.
Þegar jörðin Undirfell var auglýst til sölu í blöðum 1984 var tekið fram í auglýsingunni að öllum tilboðum frá sjálfstæðismönnum yrði hafnað, svo og framsóknarmönnum sem kosið hefðu þann flokk eftir 1978.
Fótboltastríðið
Fótboltastríðið var stríð milli El Salvador og Hondúras í júlí 1969. Réttindalaust farandverkafólk hafði streymt frá El Salvador til Hondúras og magnaði það upp spennu í samskiptum ríkjanna sem braust út í vopnuðum átökum eftir knattspyrnulandsleik milli ríkjanna tveggja í riðli fyrir heimsmeistaramótið í knattspyrnu 1970.
Um 3000 manns létust í stríðinu og 300.000 voru á flótta vegna þess
Rudolf Hilferding
Rudolf Hilferding (f. 1877, d. 1941) var þýskur stjórnmálamaður og hagfræðingur.
Hilferding var sonur auðugra gyðinga og fæddist í Vínarborg í Austurríki 10. ágúst árið 1877. Faðir hans, Emil Hilferding, starfaði sem einkaþjónn og móðir hans Anna Hilferding áttu son sinn og yngri systir hans Mariu. Hilferding fór í skóla á ungum aldri og var talinn meðal nemandi í grunnskóla sem gaf honum kost að fara í háskóla þar sem hann hlaut doktorsgráðu eftir að hafa lært læknisfræði í Vínarborg. Þegar hann var að læra læknisfræði heillaðist hann að sósíalisma, og tengdist ýmsum marxistum og sósíalistum, meðal annars Otto Bauer, Karl Kautsky og August Bebel. Rudolf Hilferding var einn mikilvægasti kenningasmiður marxista snemma á 19. öld ásamt Lenín, Búkharín og Rosu Luxemburg, og einn klárasti nemandinn í fjármálahagfræði meðal þeirra.
Ævi og stöf
Hilferding varð leiðbeinandi í þjálfunarskóla í Berlín árið 1906 sem var styrktur af þýska Jafnaðarmannaflokknum (SPD). Hann var leiðandi fulltrúi marxista í Vínarborg eftir að hafa verið leiðandi blaðamaður SPD. Hilferding var pólitískur ritstjóri hjá Vorwärts („Áfram“) frá árunum 1907-1915. Hann tók þátt í byltingunni í Þýskalandi sem átti sér stað í nóvember árið 1918 en lauk svo árið 1919. Árið 1920 öðlaðist hann þýskan ríkisborgararétt og varð aðalritstjóri Die Freiheit („Frelsið“), stofnun óháðra jafnaðarmanna. Frá 1924 til stjórn Adolfs Hitlers árið 1933 starfaði Hilferding sem varaþingmaður Reichstag, síðar flúði hann frá Þýskalandi vegna valdatöku Hitlers. Ári seinna samdi hann Pragávarpið fyrir útlæga þýska sósíalista. Í ávarpinu var sett krafa um byltingarkenndar breytingar í þýsku samfélagi, markmið þess var að samþætta gagnrýnendur gamla sósíaldemókrataflokksins í Weimarlýðveldinu í sameiginlegu varnarvígi gegn Hitler. Við ritun stefnuskrárinnar þurfti Hilferding að sameina ólíkar skoðanir og markmið. Pragávarpið var prentað yfir 15.000 eintökum og var dreift leynilega á milli í Þýskalandi.